નવસારીના સાંસદ સી.આર.પાટીલે જણાવ્યું હતું કે, પુ.મહાત્મા ગાંધીજીએ વિશ્વને સત્ય અને અહિંસાનો સંદેશો આપ્યો હતો. વિશ્વ પુ.મહાત્મા ગાંધીજીની વિચારધારાને અનુસરે છે. નમક સત્યાગ્રહ દ્વારા દાંડીના દરિયા કિનારે મીઠું ઉપાડીને દેશની આઝાદીની મંડાણ કર્યા હતા. સ્વચ્છતાના આગ્રહી એવા પુ. મહાત્માના વિચારો-મુલ્યોને જીવંત રાખવા વડાપ્રધાન શ્રી નરેન્દ્રભાઇ મોદીએ દેશને સ્વચ્છ બનાવવા અભિયાન ઉપાડયું છે. તેમણે સૌને ગાંધી વિચારધારાને જીવનમાં ઉતારીને રાષ્ટ્રના સુદઢ નિર્માણમાં ભાગીદાર બનવા અનુરોધ કર્યો હતો.